# Projektas

# KLAIPĖDOS RAJONO SAVIVALDYBĖS TARYBA

**SPRENDIMAS**

**DĖL KLAIPĖDOS RAJONO SAVIVALDYBĖS TARYBOS 2018 M. BIRŽELIO 28 D. SPRENDIMO NR. T11-332 „DĖL KLAIPĖDOS RAJONO SAVIVALDYBĖS KONTROLIUOJAMŲ BENDROVIŲ VALDYMO ORGANŲ FORMAVIMO TVARKOS APRAŠO PATVIRTINIMO“ PRIPAŽINIMO NETEKUSIU GALIOS**

## 2020 m. rugsėjo 24 d. Nr. T11-

Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 18 straipsnio 1 dalimi, nusprendžia:

Pripažinti netekusiu galios Klaipėdos rajono savivaldybės tarybos 2018 m. birželio 28 d. sprendimą Nr. T11-332 „Dėl Klaipėdos rajono savivaldybės kontroliuojamų bendrovių valdymo organų formavimo tvarkos aprašo patvirtinimo“.

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui (H. Manto g. 37, LT-92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

TEIKIA: Savivaldybės meras B. Markauskas

PARENGĖ: Savivaldybės tarybos sekretorius R. Zubienė

SUDERINTA:

D. Beliokaitė

D. Ivanauskaitė

T. Tuzovaitė-Markūnienė

B. Markauskas

**KLAIPĖDOS RAJONO SAVIVALDYBĖ**

**AIŠKINAMASIS RAŠTAS**

**2020-09-16**

**DĖL TARYBOS SPRENDIMO „DĖL KLAIPĖDOS RAJONO SAVIVALDYBĖS TARYBOS 2018 M. BIRŽELIO 28 D. SPRENDIMO NR. T11-332 „DĖL KLAIPĖDOS RAJONO SAVIVALDYBĖS KONTROLIUOJAMŲ BENDROVIŲ VALDYMO ORGANŲ FORMAVIMO TVARKOS APRAŠO PATVIRTINIMO“ PRIPAŽINIMO NETEKUSIU GALIOS**“ **PROJEKTO**

**1. Parengto sprendimo projekto esmė, tikslai, uždaviniai:** pripažinti netekusiu galios Klaipėdos rajono savivaldybės kontroliuojamų bendrovių valdymo organų formavimo tvarkos aprašą, patvirtintą Klaipėdos rajono savivaldybės tarybos 2018 m. birželio 28 d. sprendimu Nr. T11-332 „Dėl Klaipėdos rajono savivaldybės kontroliuojamų bendrovių valdymo organų formavimo tvarkos aprašo patvirtinimo“.

**2.** **Projekto rengimo priežastys. Kuo vadovaujantis parengtas sprendimo projektas:**

1. Klaipėdos rajono savivaldybės tarybos 2018 m. birželio 28 d. sprendimas Nr. T11-332 „Dėl Klaipėdos rajono savivaldybės kontroliuojamų bendrovių valdymo organų formavimo tvarkos aprašo patvirtinimo“ neatitinka Lietuvos Respublikos Vyriausybės 2019 m. rugsėjo 4 d. nutarimo Nr. 905 „Dėl Lietuvos Respublikos Vyriausybės 2015 m. birželio 17 d. nutarimo Nr. 631 „Dėl Kandidatų į valstybės įmonės ar savivaldybės įmonės valdybą ir kandidatų į valstybės ar savivaldybės valdomos bendrovės visuotinio akcininkų susirinkimo renkamą kolegialų priežiūros ar valdymo organą atrankos aprašo patvirtinimo“ pakeitimo“ (toliau – Nutarimas) nuostatų.

2. Nutarimas yra taikomas tiesiogiai, todėl Savivaldybės taryba neprivalo tvirtinti papildomų tvarkų.

**3. Kokių rezultatų yra laukiama**: atliekant kandidatų į Savivaldybės valdomų įmonių kolegialius priežiūros ar valdymo organus atranką, bus tiesiogiai vadovaujamasi Lietuvos Respublikos Vyriausybės 2019 m. rugsėjo 4 d. nutarimu Nr. 905 patvirtintu Kandidatų į valstybės ar savivaldybės valdomos bendrovės visuotinio akcininkų susirinkimo renkamą kolegialų priežiūros ar valdymo organą atrankos aprašu.

**4. Galimos teigiamos ir neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių**:

Neigiamų pasekmių nenumatyta.

**5. Kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą: -**

**6. Projekto rengimo metu gauti specialistų vertinimai ir išvados. Ekonominiai apskaičiavimai:** -

**7. Sprendimo įgyvendinimui reikalingos lėšos:** nereikia

**8. Kiti, autoriaus nuomone, reikalingi pagrindimai ir paaiškinimai**: -

**9. Tarybos sprendimą pateikti:** Klaipėdos rajono savivaldybės administracijos Statybos ir infrastruktūros skyriaus vedėjui, Klaipėdos rajono savivaldybės administracijos Teisės ir personalo skyriaus vedėjui.

PRIDEDAMA. Vyriausybės atstovo Klaipėdos ir Tauragės apskrityse 2020-07-10 teikimas Nr. (5.4.)- TR4-26 „Dėl Klaipėdos rajono savivaldybės tarybos kontroliuojamų bendrovių valdymo organų formavimo tvarkos aprašo, patvirtinto Klaipėdos rajono savivaldybės tarybos 2018-06-28 sprendimu Nr. T11-332, pakeitimo (panaikinimo), 2 lapai.

Savivaldybės Tarybos sekretorius Rūta Zubienė